Publication: Magyar Közlöny
Issue: MK-1999-2 (Year: 1999, Number: 2)
Era: 1990-2004
Section: a 4/1999. (I. 14.) FVM—KöM—GM együttes rendelethez
Paragraph Index: 334

3. Élelmiszeripari technológiák hulladékgazdálkodása. 3.2. Gyakorlati vizsga A gyakorlati vizsga az alábbi részekből áll: A) Hulladékgazdálkodási technológiák üzemeltetése és az alkalmazott műszaki berendezések működtetése. B) Mintavételezés műszeres méréstechnikával, mérési eredmények számítógépes feldolgozása és értékelése. C) Vállalkozási stratégiai terv készítése. D) Szakdolgozat készítése. A szakdolgozatban a jelöltnek bizonyítania kell egy meghatározott hulladékgazdálkodási téma kidolgozásával, hogy mennyire képes a tanult elméleti és gyakorlati ismereteket hasznosítani, tudásanyaga alapján a komplex ismeretanyagot egységes egésszé alakítani. A szakdolgozat témája szabadon választható a szakmai érdeklődésen belül, ha az a képző intézmény által elfogadott gyakorlatorientált témakörökhöz kapcsolódik. A jelölt legyen képes a szakmai programokra felépített, a magyar nyelv szabályai szerint összeállított, szakmai és formai követelményeknek megfelelő szakdolgozat elkészítésére, melyet a publikációk, valamint az egyéni mérés és tapasztalat alapján értékel. A végső gyakorlati osztályzatot ezek jegyeinek egyszerű számtani középértéke adja. 3.3. Szóbeli vizsga A) A szóbeli vizsga a teljes ismeretanyagot felölelő komplex tételsor egy adott tételének kifejtéséből áll. A szóbeli vizsgán: — általános hulladékgazdálkodási technológiai, — szakirány szerinti speciális technológiai, — az általános gazdasági, vállalkozáselméleti és jogi ismeretek tudnivalóiból tételeket húznak a hallgatók. A szóbeli vizsgán a szakképesítésért felelős minisztériumok által meghatározott tételeket kell alkalmazni. B) Szakdolgozat megvédése

Source: https://magyarkozlony.hu/hivatalos-lapok/4d532de2b3b582bc0bf9ebc0f605b36d562de5af/dokumentumok/d591b142e11b93d5d71c3c0f0aa2796212d090eb/letoltes